CELEX: E2009P0001
Language: et
Date: 2009-02-03 00:00:00
Title: EFTA järelevalveameti 3. veebruaril 2009 Liechtensteini Vürstiriigi vastu algatatud hagi (Kohtuasi E-1/09)

19.2.2009   
            
            
               ET
            
            
               Euroopa Liidu Teataja
            
            
               C 41/31
            
         EFTA järelevalveameti 3. veebruaril 2009 Liechtensteini Vürstiriigi vastu algatatud hagi
   (Kohtuasi E-1/09)
   (2009/C 41/09)
   EFTA järelevalveamet, Rue Belliard 35, B-1040 Brüssel, keda esindavad Bjørnar Alterskjær ja Florence Simonetti, on algatanud 3. veebruaril 2009 EFTA kohtus hagi Liechtensteini Vürstiriigi vastu.
   EFTA järelevalveamet taotleb, et EFTA kohus:
   
               1.
            
            
               
                  tuvastaks, et nõudes Liechtensteinis asutatud pankade juhatuse ja tegevjuhtkonna liikmetelt, et nende elukoht võimaldaks neil täita oma ülesandeid ja kohustusi tegelikult ja täielikult, ei ole Liechtensteini Vürstiriik täitnud EMP lepingust, eelkõige selle artiklitest 28 ja 31 tulenevaid kohustusi;
               
            
         
               2.
            
            
               
                  tuvastaks, et nõudes juristidelt, patendijuristidelt, audiitoritelt ja varahalduritelt, et nende elukoht võimaldaks neil oma ülesandeid tõhusalt ja korrapäraselt täita, ei ole Liechtensteini Vürstiriik täitnud EMP lepingust, eelkõige selle artiklist 31 tulenevaid kohustusi;
               
            
         
               3.
            
            
               
                  kohustaks Liechtensteini Vürstiriiki kandma menetluskulud.
               
            
         Õiguslik ja faktiline taust ning hagi toetuseks esitatud asjaolud:
   
               —
            
            
               kohtuasi käsitleb Liechtensteini õigusest tulenevat alalise elukoha kohustust Liechtensteinis asutatud pankade juhatuse ja tegevjuhtkonna liikmete ning juristide, patendijuristide, audiitorite ja usaldusisikute puhul;
            
         
               —
            
            
               EMP lepingu artikliga 28 tagatakse EMP kodanike liikumisvabadus ja kaotatakse kodakondsusel põhinev diskrimineerimine EMPs, muu hulgas ka töölevõtmisel;
            
         
               —
            
            
               EMP lepingu artikliga 31 nõutakse asutamisvabadust kasutavate EMP kodanike võrdset kohtlemist selle riigi kodanikega, kus niisugune asutamine toimub.